laion/Wikipedia-Exotic huggingface dataset:
ওয়াজেদ আলী মিয়া (বীর প্রতীক)

একই নামের অন্যান্য ব্যক্তিবর্গের জন্য দেখুন ওয়াজেদ আলী মিয়া। ওয়াজেদ আলী মিয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। ওয়াজেদ আলী মিয়ার জন্ম মাদারীপুর জেলার শিবচর উপজেলার মোল্লাকান্দি গ্রামে। তার বাবার নাম সাহেব উদ্দীন মাতুব্বর এবং মায়ের নাম ছটু বিবি। তার স্ত্রীর নাম সামসুন নাহার। তার এক ছেলে ও দুই মেয়ে। পাকিস্তানি সেনাবাহিনীতে চাকরি করতেন ওয়াজেদ আলী মিয়া। ১৯৭১ সালে চাকরিরত ছিলেন ইস্ট বেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে প্রথমে যুদ্ধ করেন ৩ নম্বর সেক্টরের কলকলিয়া/বামুটিয়া সাবসেক্টরে। পরে ‘এস’ ফোর্সের অধীনে। ১৯৭১ সালের ১৩ সেপ্টেম্বর ব্রাহ্মণবাড়িয়া জেলার আখাউড়া উপজেলার অন্তর্গত মুকুন্দপুর ছিলো জেলা সদরের পূর্ব দিকে ভারত-বাংলাদেশ সীমান্তে। মুক্তিযোদ্ধারা সেদিন বৈদ্যুতিক প্রক্রিয়ায় মুকুন্দপুরে ট্রেন ইঞ্জিন ও কয়েকটি বগি ধ্বংস করেন। সেদিন ট্রেনে একদল পাকিস্তানি সেনা থাকবে এমন খবর পেয়েছিলেন মুক্তিযোদ্ধারা। এই খবর পেয়ে মুক্তিবাহিনীর ৩ নম্বর সেক্টরের কলকলিয়া/বামুটিয়া সাবসেক্টরের সাবসেক্টর কমান্ডার হেলাল মোরশেদের (বীর বিক্রম) নেতৃত্বে একদল মুক্তিযোদ্ধা মুকুন্দপুরে সেই ট্রেন অ্যামবুশ করেন। এই দলে ছিলেন ওয়াজেদ আলী মিয়া। তিনি ছিলেন বিস্ফোরক দলের প্লাটুন কমান্ডার। মাইন লাগানোর পর মাইনের সঙ্গে বৈদ্যুতিক তারের সংযোগ ঘটিয়ে তা টেনে নেওয়া হয় ৩০০ গজ দূরে। সেখানে ছিল রিমোট কন্ট্রোল। এই পদ্ধতি মুক্তিযোদ্ধারা আগে প্রয়োগ করেননি। সেদিনই প্রথম প্রয়োগ করেন। ওই দিন পাকিস্তানি সেনাবাহিনীর প্রায় এক কোম্পানি সেনা আখাউড়া থেকে মুকুন্দপুর হয়ে হরষপুর যাচ্ছিল। মাইন বিস্ফোরণে ট্রেনের ইঞ্জিন ও কয়েকটি বগি ক্ষতিগ্রস্ত এবং পাকিস্তানি সেনাবাহিনীর দুজন কর্মকর্তাসহ প্রায় ২৭ সেনা নিহত হয়। এ ঘটনার কয়েক দিন পর মুক্তিযোদ্ধারা খবর পান বিধ্বস্ত ইঞ্জিন এবং ক্ষতিগ্রস্ত বগি ও ওয়াগন সরিয়ে নেওয়ার জন্য সেখানে একটি ক্রেন নিয়ে পাকিস্তানি সেনারা অপেক্ষা করছে। এই খবর পেয়ে ওয়াজেদ আলী মিয়ারা ১৯ সেপ্টেম্বর আবার তিনটি রকেট নিয়ে সেখানে যান। কিন্তু তখন ক্রেনটি সেখানে ছিল না। বিধ্বস্ত ইঞ্জিন ও ক্ষতিগ্রস্ত ওয়াগন রেললাইনে দাঁড় করানো ছিল। পাশে একদল পাকিস্তানি সেনা পাহারায়। ওয়াজেদ আলী মিয়া মৃত্যুভয় উপেক্ষা করে দুজন সহযোদ্ধাকে নিয়ে সাহসিকতার সঙ্গে ইঞ্জিনের ২৫ গজের মধ্যে গিয়ে রকেট দিয়ে ইঞ্জিন সম্পূর্ণরূপে ধ্বংস করে দেন। রকেট নির্ভুল নিশানায় বিস্ফোরিত হয় ইঞ্জিনের মাঝ বরাবর। বীর প্রতীক দৈনিক প্রথম আলো, "তোমাদের এ ঋণ শোধ হবে না" | তারিখ: ২৪-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
ওয়াজেদ আলী মিয়া (দ্ব্যর্থতা নিরসন)

ওয়াজেদ আলী মিয়া নামটি নিম্নের ব্যক্তিবর্গকে নির্দেশ করতে পারেঃ এম এ ওয়াজেদ মিয়া, বাংলাদেশের প্রখ্যাত বিজ্ঞানী। ওয়াজেদ আলী মিয়া (বীর প্রতীক), বীর প্রতীক খেতাব প্রাপ্ত মুক্তিযোদ্ধা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ক্লদ লাঁজমান

ক্লদ লাঁজমান (জন্মঃ ২৭ নভেম্বর ১৯২৫; মৃত্যুঃ ৫ জুলাই ২০১৮) ছিলেন একজন ফরাসী চলচ্চিত্র নির্মাতা যিনি তার ১৯৮৫ সালের চলচ্চিত্র 'শোয়াহ' এর জন্যে ভালো পরিচিত, শোয়াহ হচ্ছে একটি ডকুমেন্টারী ফিল্ম যেখানে দ্বিতীয় বিশ্বযুদ্ধের সময় জার্মানীতে নাৎসি বাহিনীর হাতে নিহত ইহুদীদের দেখানো হয়েছে। ক্লদ লাঁজমান প্যারিসের একটি ইহুদী পরিবারে জন্ম নেন যেটি পূর্ব ইউরোপ থেকে ফ্রান্সে অভিবাসিত হয়েছিল। তার একটি ভাই আছে যার নাম জ্যাক লাঁজমান। ক্লদ ফ্রান্সের ক্লার্মন্ট ফেরান্ড শহরে পড়ালেখা করেন। দ্বিতীয় বিশ্বযুদ্ধের সময় তার পরিবার পালিয়ে বেড়িয়েছিল। ক্লদ ১৭ বছর বয়সে ফরাসী আধা-সামরিক বাহিনী 'ফ্রেঞ্চ রেসিসট্যান্স' এ যোগ দেন জার্মান নাটশি বাহিনীর সঙ্গে লড়াই করার জন্য এবং ফ্রান্সের 'অভার্গনে'তে যুদ্ধ করেন। ক্লদ ফ্রান্সের আলজেরিয়ার যুদ্ধের বিরোধিতা করতেন এবং তিনি ১৯৬০ সালে যুদ্ধবিরোধী দরখাস্ত 'ম্যানিফেস্টো অব দ্য ১২১' এ স্বাক্ষর করেন। ১৯৫২ থেকে ১৯৫৯ পর্যন্ত তিনি লেখিকা সিমোন দ্য বোভোয়ার এর সঙ্গে বাস করতেন এবং তারা দৈহিক মিলনও করেন। ১৯৬৩ সালে ক্লদের জুডিথ মাগরে নামক এক ফরাসী অভিনেত্রী (চলচ্চিত্র) এর সঙ্গে বিয়ে হয়। তবে ১৯৭১ এ তাদের বিচ্ছেদ ঘটে, এবং পরে ক্লদ এ্যাঞ্জেলিকা ষ্রব্সডফ নামক এক জার্মান নারীর সঙ্গে বিবাহ বন্ধনে আবদ্ধ হন যিনি ছিলেন একজন লেখিকা। ক্লদ ষ্রব্সডফকে তালাক দিয়ে ১৯৯৫ সালে ডমিনিক পেটিথরী নামক আরেক নারীকে বিয়ে করেন। ক্লদের মেয়ে এ্যাঞ্জেলিক লাঁজমান ১৯৫০ সালে জন্ম জন্মগ্রহণ করেন এবং ছেলে ফেলিক্স লাজমান ১৯৯৩ তে জন্ম নেন। লাঁজমান হচ্ছেন 'লেস তেম্পস মদার্নেস' (ফরাসী ম্যাগাজিন) এর প্রধান সম্পাদক যেটি জঁ-পল সার্ত্র এবং সিমোন দ্য বোভোয়ার বের করেছিলেন, এছাড়া ক্লদ সুইজারল্যান্ডের 'সাস-ফি' গ্রাম এর 'ইউরোপিয়ান গ্র্যাজুয়েট স্কুল' এর প্রভাষক ছিলেন। ২০০৯ সালে তিনি তার আত্মজীবনীমূলক গ্রন্থ 'লে লিভরে ডে প্যাটাগনি' বের করেন। Claude Lanzmann Dies: Director Best Known For Holocaust Documentary 'Shoah' Was 92 "Fuse Feature: A Conversation with Claude Lanzmann about his memoir, "The Patagonian Hare""। The Arts Fuse। সংগ্রহের তারিখ ২০১৪-০৩-০৪।  On Campus: "Claude Lanzmann" ওয়েব্যাক মেশিনে আর্কাইভকৃত ৩০ মার্চ ২০১২ তারিখে, Columbia University News Lawrence D. Kritzman, Brian J. Reilly, Malcolm DeBevoise. The Columbia History of Twentieth-Century French Thought Entry "Claude Lanzmann" Israel's enemies take no prisoners., Tageszeitung, 6 July 2009 "Nothing he hasn't done, nowhere he hasn't been"। Lrb.co.uk। সংগ্রহের তারিখ ২০১৪-০৩-০৪।  Claude Lanzmann ওয়েব্যাক মেশিনে আর্কাইভকৃত ২৮ মে ২০১০ তারিখে Faculty profile at European Graduate School ইন্টারনেট মুভি ডেটাবেজে ক্লদ লাঁজমান  (ইংরেজি)
হাসান আলী

হাসান আলী (জন্ম: ৭ ফেব্রুয়ারি, ১৯৯৪) মান্দি বাহাউদ্দিন এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ ফাস্ট বোলার হিসেবে খেলছেন। সাধারণ বোলিং ভঙ্গীমায় বলের বৈচিত্রতা আনয়ণে সবিশেষ পারদর্শী তিনি। ডানহাতে মিডিয়াম-ফাস্ট বোলিং করার পাশাপাশি নিচেরসারিতে ডানহাতে ব্যাটিং করে থাকেন। ঘরোয়া ক্রিকেটে পেশাওয়ার জালমি’র প্রতিনিধিত্ব করছেন তিনি। আগস্ট, ২০১৬ সালে ইংল্যান্ড ও আয়ারল্যান্ড সফরে পাকিস্তানের ওডিআই দলের সদস্য মনোনীত হন। ১৮ আগস্ট, ২০১৬ তারিখে স্বাগতিক আয়ারল্যান্ডের বিপক্ষে তার ওডিআই অভিষেক ঘটে। ২২ জানুয়ারি, ২০১৭ তারিখে অস্ট্রেলিয়ার বিপক্ষে প্রথমবারের মতো পাঁচ-উইকেট লাভ করেন। এরপর ৭ সেপ্টেম্বর, ২০১৬ তারিখে স্বাগতিক ইংল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে ওয়েস্ট ইন্ডিজের বিপক্ষে টেস্ট সিরিজ খেলার জন্য পাকিস্তান টেস্ট দলের সদস্য মনোনীত হন। ২০১৬ সালে পেশাওয়ার জালমি’র পক্ষে থেকে উদীয়মান শ্রেণীতে $১০,০০০ মার্কিন ডলারের বিনিময়ে চুক্তিবদ্ধ হন। পাকিস্তান সুপার লিগ উদ্বোধনী আসরে করাচি কিংসের বিপক্ষে তার অভিষেক ঘটে। ২০১৭ সালের আসরেও একই দলের খসড়া তালিকায় থাকেন। ১১ খেলায় অংশ নিয়ে ১২ উইকেট তুলে নেন ও দলের পক্ষে দ্বিতীয় সর্বোচ্চ উইকেট শিকারী হন। "Hasan Ali"। ESPN Cricinfo। সংগ্রহের তারিখ ২৪ নভেম্বর ২০১৫।  "Umar Gul returns to Pakistan's ODI squad tour"। ESPNcricinfo। ESPN Sports Media। ৯ আগস্ট ২০১৬। সংগ্রহের তারিখ ৯ আগস্ট ২০১৬।  "Pakistan tour of England and Ireland, 1st ODI: Ireland v Pakistan at Dublin (Malahide), Aug 18, 2016"। ESPNcricinfo। ESPN Sports Media। ১৮ আগস্ট ২০১৬। সংগ্রহের তারিখ ১৮ আগস্ট ২০১৬।  "Pakistan tour of Australia, 4th ODI: Australia v Pakistan at Sydney, Jan 22, 2017"। ESPN cricinfo। সংগ্রহের তারিখ ২২ জানুয়ারি ২০১৭।  "Pakistan tour of England and Ireland, Only T20I: England v Pakistan at Manchester, Sep 7, 2016"। ESPNcricinfo। ESPN Sports Media। ৭ সেপ্টেম্বর ২০১৬। সংগ্রহের তারিখ ৭ সেপ্টেম্বর ২০১৬।  "Shadab Khan breaks into Pakistan Test squad"। ESPN Cricinfo। সংগ্রহের তারিখ ৫ এপ্রিল ২০১৭।  "2017 PSL- leading wicket-takers"। সংগ্রহের তারিখ ৭ মার্চ ২০১৭।  মিকি আর্থার মোহাম্মদ হাফিজ ২০১৭ আইসিসি চ্যাম্পিয়ন্স ট্রফি দলের তালিকা ইএসপিএনক্রিকইনফোতে হাসান আলী (ইংরেজি) ক্রিকেটআর্কাইভে হাসান আলী (সদস্যতা প্রয়োজনীয়) (ইংরেজি)
সামাররা

সামাররা (আরবি: سامَرّاء) হচ্ছে ইরাকের একটি শহর। বাগদাদের ১২৫ কিলোমিটার (৭৮ মা) উত্তরে সালাহউদ্দিন প্রদেশে টাইগ্রিস নদীর পূর্ব পাড়ে অবস্থিত। ২০০৩ সালে শহরের আনুমানিক জনসংখ্যা ছিলো ৩৪৮,৭০০ জন। ইরাকে সাম্প্রদায়িক সহিংসতা চলাকালে (২০০৬-০৭) "সুন্নি ত্রিভুজ" সহিংসতার শিকার হয়। মধ্যযুগে সামাররা ছিলো আব্বাসীয় খিলাফতের রাজধানী এবং একমাত্র ইসলামী রাজধানী যা তার আদি পরিকল্পনা, স্থাপত্য এবং শৈল্পিক রেলিক ধরে রেখেছে। ২০০৭ সালে ইউনেস্কো সামাররাকে বিশ্ব ঐতিহ্যবাহী স্থান তালিকায় অন্তর্ভুক্ত করে। জার্মান প্রত্নতত্ত্ববিদ আর্নেস্ট হার্জফেল্ড ১৯১১ থেকে ১৯১৪ সালের মধ্যে সর্বপ্রথম প্রাগৈতিহাসিক সামারায় ধ্বংসাবশেষ খনন করেন। সামারা সামারা সংস্কৃতির আদর্শ সাইট হিসেবে গড়ে ওঠে। ১৯৪৬ সাল থেকে ওয়াশিংটনডিসির ফ্রেয়ার গ্যালারি অভ আর্টে নোটবুক, চিঠি, অপ্রকাশিত খনন রিপোর্ট এবং ছবি ইত্যাদি প্রদর্শন করা হচ্ছে। এই সভ্যতা নিকট প্রাচ্যের প্রথম নগর রাজ্য উবাইদ যুগের পাশাপাশি বেড়ে উঠতে থাকে। এটা ৫৫০০ খ্রিষ্টপূর্বাব্দে শেষ হয় এবং ৩৯০০ খ্রিস্টপূর্বাব্দে ধ্বসে পড়ে। একটি রূপক আছে সামারাতে পরোয়ানা পাওয়া হচ্ছে মৃত্যুর সমান, একটি প্রাচীন ব্যবলনীয় মিথের সংগে সম্পর্কিত, অনুবাদিত বর্ণনা করেছেন উইলিয়াম সমারসেট মম্, যেখানে মৃত্যু ভাষ্যকার এবং কেন্দ্রীয় চরিত্র উভয়ই। UNESCO, Samarra Archaeological City, http://whc.unesco.org/en/list/276 "Unesco names World Heritage sites"। BBC News। ২০০৭-০৬-২৮। সংগ্রহের তারিখ ২০১০-০৫-২৩।  Stanley A. Freed, Research Pitfalls as a Result of the Restoration of Museum Specimens, Annals of the New York Academy of Sciences, Volume 376, The Research Potential of Anthropological Museum Collections pages 229–245, December 1981. This is recorded in the Babylonian Talmud, Sukkah 53a. "The Appointment in Samarra" (as retold by W. Somerset Maugham [1933]). John O'Hara, Appointment in Samarra, Harcourt, Brace & Co., 1934.
প্রবেশন

প্রবেশন অর্থ "পরীক্ষাকাল"। প্রবেশন বলতে কোন অপরাধীকে তার প্রাপ্য শাস্তি স্থগিত রেখে, কারারুদ্ধ না রেখে বা কোন প্রতিষ্ঠানে আবদ্ধ না করে সমাজে খাপ খাইয়ে চলার সুযোগ প্রদান করাকে বোঝায় ।প্রবেশন ব্যবস্থায় প্রথম ও লঘু অপরাধে আইনের সাথে সংঘর্ষে বা সংস্পর্শে  আসা শিশু-কিশোরেরা বা অন্য কোন প্রাপ্ত বয়স্ক ব্যক্তিকে প্রথম ও লঘু অপরাধে দায়ে কারাগারে বা অন্য কোন প্রতিষ্ঠানে না রেখে আদালতের নির্দেশে প্রবেশন অফিসারের তত্ত্বাবধানে এবং শর্ত সাপেক্ষে তার পরিবার ও সামাজিক পরিবেশে রেখে কৃত অপরাধের সংশোধন ও তাকে সামাজিকভাবে একীভূতকরণের সুযোগ দেয়া হয়। প্রবেশন একটি অপ্রাতিষ্ঠানিক ও সামাজিক সংশোধনী কার্যক্রম। এটি অপরাধীর বিশৃঙ্খল ও বেআইনি আচরণ সংশোধনের জন্য একটি সুনিয়ন্ত্রিত কর্ম পদ্ধতি। এখানে অপরাধীকে পুনঃঅপরাধ রোধ ও একজন আইনমান্যকারী নাগরিক হিসেবে গড়ে উঠার জন্য সহায়তা করা হয়। দি প্রবেশন অব অফেন্ডার্স অর্ডিন্যান্স, ১৯৬০(১৯৬৪ সনে সংশোধিত) এর আওতায় ক্ষমতা প্রাপ্ত আদালত প্রথম ও লঘু অপরাধে জড়িত শিশু-কিশোর বা প্রাপ্ত বয়স্ক ব্যক্তিকে শর্ত সাপেক্ষে ১(এক) থেকে ৩(তিন) বছরের জন্য প্রবেশন মঞ্জুর করতে পারে। তবে শিশু-কিশোরদের জন্য এ আইনগত সুবিধা অগ্রাধিকার পায়। শিশু আইন ২০১৩ এর আওতায়ও শিশু-কিশোরেরা শিশু আদালতের মাধ্যমে প্রবেশন ব্যবস্থার সুযোগ পায়। উপর্যুক্ত ২ টি আইনের আওতায় বিজ্ঞ বিচারকদের সহায়তা করার জন্য, আদালতের শর্তাবলী যথাযথভাবে প্রতিপালিত হচ্ছে কিনা তা দেখার জন্য এবং তত্ত্বাবধান ও সংশোধনী কার্যক্রম পরিচালনার জন্য সমাজসেবা অধিদফতরের প্রবেশন অফিসারদেরকে দায়িত্ব প্রদান করা হয়। প্রবেশন মঞ্জুর করা মূলতঃ বিজ্ঞ আদালতের একটি স্বেচ্ছাধীন ক্ষমতা।প্রবেশন ব্যবস্থায় বিচার কার্যের আনুষ্ঠানিকতা সম্পন্ন হওয়ার পর কোন ব্যক্তি যখন আইনের দৃষ্টিতে দোষী সাব্যস্থ হওয়ার উপক্রম হয় কিংবা ব্যক্তি যদি দোষ স্বীকার করে তখন বিজ্ঞ আদালতের কাছে প্রবেশনের সুযোগ পাওয়ার জন্য আদালতের গোচরিভূত করা যায়। আদালত যদি উপযুক্ত মনে করেন যে, আইনের অধীনে প্রবেশন আদেশের শর্তাবলী পালনে অঙ্গীকারাবদ্ধ করে অপরাধী তার সংশোধন ও পুনর্বাসনে উপকৃত হতে পারে, তখন আদালতে নিয়োজিত প্রবেশন অফিসারকে অপরাধীর চরিত্র, প্রাক বংশ পরিচয়, পারিবারিক পারিপাশ্বিক ও তথ্যাদি বা অবস্থাদি তদন্ত করে একটি প্রাক দন্ডাদেশ প্রতিবেদন আদালতের নিকট দাখিল করার অনুরোধ করেন। তদন্তে প্রবেশন অফিসার যদি বুঝতে পারেন যে, অপরাধীর প্রবেশনের বা সমাজ ভিত্তিক সংশোধনের সুযোগ রয়েছে তা হলে তিনি প্রবেশনের সুপারিশ করেন। অন্যথায় অপরাধীকে শান্তি পেতে হয়। বিজ্ঞ আদালত মামলার কাগজপত্র ও সার্বিক অবস্থা পর্যালোচনা করে  স্ব-উদ্যোগেও প্রবেশন মঞ্জুর করতে পারেন। "প্রবেশন এন্ড আফটার কেয়ার সার্ভিস |Department of Social Services-Government of the People's Republic of Bangladesh | সমাজসেবা অধিদফতর-গণপ্রজাতন্ত্রী বাংলাদেশ সরকার" (ইংরেজি ভাষায়)। সংগ্রহের তারিখ ২০১৭-০৪-৩০।
বয়স্ক ভাতা

বয়স্কভাতা হচ্ছে একটি কর্মসূচি যা দেশের বয়োজ্যেষ্ঠ দুস্থ ও স্বল্প উপার্জনক্ষম অথবা উপার্জনে অক্ষম বয়স্ক জনগোষ্ঠীর সামাজিক নিরাপত্তা বিধানে ও পরিবার ও সমাজে মর্যাদা বৃদ্ধির লক্ষ্যে ১৯৯৭-৯৮ অর্থ বছরে  প্রবর্তন  করা হয়। সমাজকল্যাণ মন্ত্রণালয়ের অধীনে সমাজসেবা অধিদফতর এই কর্মসূচি বাস্তবায়ন করে থাকে। ১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়। (১) বয়স্ক জনগোষ্ঠীর আর্থ-সামাজিক উন্নয়ন ও সামাজিক নিরাপত্তা বিধান । (২) পরিবার ও সমাজে তাদের মর্যাদা বৃদ্ধি । (৩) আর্থিক অনুদানের মাধ্যমে তাদের মনোবল জোরদারকরণ । (৪) চিকিৎসা ও পুষ্টি সরবরাহ বৃদ্ধিতে সহায়তা করা। বয়স্ক ভাতা কর্মসূচিটি বয়স্ক ভাতা কর্মসূচি বাস্তবায়ন নীতিমালা এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ (১) সংশ্লিষ্ট এলাকার স্থায়ী বাসিন্দা হতে হবে । (২) জন্ম নিবন্ধন/জাতীয় পরিচিতি নম্বর থাকতে হবে । (৩) বয়স পুরুষের ক্ষেত্রে সর্বনিম্ন ৬৫ বছর এবং মহিলাদের ক্ষেত্রে সর্বনিম্ন ৬২ বছর  হতে হবে। সরকার কর্তৃক সময় সময় নির্ধারিত বয়স বিবেচনায় নিতে হবে। (৪) প্রার্থীর বার্ষিক গড় আয় অনূর্ধ্ব ১০,০০০ (দশ হাজার) টাকা হতে হবে । (৫) বাছাই কমিটি কর্তৃক নির্বাচিত হতে হবে। (১) সরকারি কর্মচারী পেনশনভোগী হলে । (২) দুঃস্থ মহিলা হিসেবে ভিজিডি কার্ডধারী হলে । (৩) অন্য কোনোভাবে নিয়মিত সরকারী অনুদান/ভাতা প্রাপ্ত হলে । (৪) কোনো বেসরকারি সংস্থা/সমাজকল্যাণমূলক প্রতিষ্ঠান হতে নিয়মিতভাবে আর্থিক অনুদান/ভাতা প্রাপ্ত হলে। "বয়স্ক ভাতা |Department of Social Services-Government of the People's Republic of Bangladesh | সমাজসেবা অধিদফতর-গণপ্রজাতন্ত্রী বাংলাদেশ সরকার" (ইংরেজি ভাষায়)। সংগ্রহের তারিখ ২০১৭-০৪-৩০।
বিধবা ও স্বামী নিগৃহীতা মহিলা ভাতা

সমাজের দুঃস্থ বিধবা ও স্বামী নিগৃহীতা মহিলাদের কল্যাণে ১৯৯৮-৯৯ অর্থ বছরে সমাজকল্যাণ মন্ত্রণালয়ের নিয়ন্ত্রণাধীন সমাজসেবা অধিদফতররের মাধ্যমে বিধবা ও স্বামী নিগৃহীতা মহিলাদের ভাতা কর্মসূচি প্রবর্তন করা হয়। বিধবা ও স্বামী নিগৃহীতা মহিলা ভাতা প্রদান কর্মসূচি আওতায় -‘বিধবা’ বলতে তাদেরকেই বুঝানো হবে যাদের স্বামী মৃত । ‘স্বামী নিগৃহীতা’ বলতে তাদেরকেই বুঝানো হবে যাঁরা স্বামী কর্তৃক তালাকপ্রাপ্তা বা অন্য যে কোন কারণে অন্ততঃ দু’বছর যাবৎ স্বামীর সংগে যোগাযোগ বিচ্ছিন্ন বা একত্রে বসবাস করেন না । ১৯৯৮-৯৯ অর্থ বছরে ৪ লক্ষ ৩ হাজার ১১০ জনকে এককালীন মাসিক ১০০ টাকা হারে  ভাতা প্রদান করা হয়। ২০০৩-০৪ অর্থ বছরে এ কর্মসূচিটি সমাজকল্যাণ মন্ত্রণালয় থেকে মহিলা ও শিশু বিষয়ক মন্ত্রণালয়ে ন্যস্ত করা হয়। ২০১০-১১ অর্থ বছরে এ কর্মসূচিটি পুনরায় সমাজকল্যাণ মন্ত্রণালয়ে ন্যস্ত করা হয় । বর্তমানে জনপ্রতি মাসিক ৫০০ টাকা হারে এ ভাতা সুবিধাভোগীদের মাঝে বিতরণ করা হচ্ছে । ১. বিধবা ও স্বামী নিগৃহীতা মহিলাদের আর্থ-সামাজিক উন্নয়ন ও সামাজিক নিরাপত্তা বিধান । ২. পরিবার ও সমাজে তাদের মর্যাদা বৃদ্ধি । ৩. আর্থিক অনুদানের মাধ্যমে তাদের মনোবল জোরদার করা । ৪. চিকিৎসা সহায়তা ও পুষ্টি সরবরাহ বৃদ্ধিতে আর্থিক সহায়তা প্রদান । বিধবা ও স্বামী নিগৃহীতা মহিলাদের ভাতা বাস্তবায়ন নীতিমালা এর আলোকে এই কর্মসূচিটি বাস্তবায়ন করা হয় । এই ভাতাপ্রাপ্তির জন্য শর্তাবলী হচ্ছেঃ ১. সংশ্লিষ্ট এলাকার স্থায়ী বাসিন্দা হতে হবে । ২. জন্ম নিবন্ধন/জাতীয় পরিচিতি নম্বর থাকতে হবে । ৩. বয়ঃবৃদ্ধা অসহায় ও দুঃস্থ বিধবা বা স্বামী নিগৃহীতা মহিলাকে অগ্রাধিকার প্রদান করা হবে । ৪. যিনি দুঃস্থ, অসহায়, প্রায় ভূমিহীন, বিধবা বা স্বামী নিগৃহীতা এবং যার ১৬ বছর বয়সের নিচে ২টি সন্তন রয়েছে, তিনি ভাতা পাওয়ার ক্ষেত্রে অগ্রাধিকার পাবেন । ৫. দুঃস্থ, দরিদ্র, বিধবা ও স্বামী নিগৃহীতাদের মধ্যে যারা প্রতিবন্ধী ও অসুস্থ তারা ভাতা পাওয়ার ক্ষেত্রে অগ্রাধিকার পাবেন । ৬. প্রার্থীর বার্ষিক গড় আয়ঃ অনূর্ধ্ব ১২,০০০ (বার হাজার) টাকা হতে হবে । ৭. বাছাই কমিটি কর্তৃক নির্বাচিত হতে হবে। "বিধবা ও স্বামী নিগৃহীতা মহিলা ভাতা |Department of Social Services-Government of the People's Republic of Bangladesh | সমাজসেবা অধিদফতর-গণপ্রজাতন্ত্রী বাংলাদেশ সরকার" (ইংরেজি ভাষায়)। সংগ্রহের তারিখ ২০১৭-০৪-৩০।
ইনসেপ্টা ফার্মাসিউটিক্যালস লিমিটেড

ইনসেপ্টা ফার্মাসিউটিক্যালস লিমিটেড হচ্ছে বাংলাদেশের একটি ঔষধ প্রস্তুতকারী প্রতিষ্ঠান যেটি ঔষধি ড্রাগ উৎপাদন এবং বাজারজাত করে। আবদুল মুক্তাদির প্রতিষ্ঠানটির চেয়ারম্যান এবং ইমপ্রেস গ্রুপ এই ঔষধ প্রতিষ্ঠানের মালিক। ইনসেপটা ১৯৯৯ সালে বাংলাদেশের ঢাকায় প্রতিষ্ঠিত হয়েছিল। সাভারের জিরাবোতে এই প্রতিষ্ঠানের একটি উৎপাদন সুবিধা রয়েছে এবং তাদের দ্বিতীয় বৃহত্তর উৎপাদন সুবিধা ধামরাইয়ে তৈরি করা হয়েছে। সংস্থাটি বাংলাদেশে তার পণ্য বিক্রি করে এবং বিশ্বের উন্নত ও উন্নয়নশীল উভয় ধরনের দেশে রফতানি শুরু করেছে। আইএমএস হেলথ (ইন্টারকন্টিনেন্টাল মার্কেটিং সার্ভিসেস, হেলথ) রিপোর্ট অনুসারে, ইনসেপ্টা ফার্মাসিউটিক্যালস লিমিটেড বিক্রির ক্ষেত্রে বাংলাদেশের দ্বিতীয় বৃহত্তম ফার্মাসিউটিক্যাল সংস্থা। "Local firms still can't invest abroad"। thedailystar.net। ২০১৬-০৬-১২। সংগ্রহের তারিখ ২০১৬-১০-০৩।  "Mylan's generic Sovaldi launches in India"। ২০১৫-০৪-২৩। সংগ্রহের তারিখ ২০১৬-১০-০৩।  "Window of opportunity for the pharma industry"। thedailystar.net। ২০১৬-০২-০২। সংগ্রহের তারিখ ২০১৬-১০-০৩।  "Welcome to Impress Group | Leading and well-regarded conglomerate with established brand presence in Bangladesh from 1978"। www.impress-group.org। সংগ্রহের তারিখ ২০২১-০৯-২৪।  "বাংলাদেশের সেরা ৫০টি ওষুধ কোম্পানি"। Dhaka Lifestyles। Dhaka Lifestyles। ২২ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২১।  "ভ্যাকসিন উৎপাদনের সক্ষমতায় সবচেয়ে এগিয়ে ইনসেপ্টা"। চ্যানেল আই অনলাইন। শাইখ সিরাজ। চ্যানেল আই। ১৬ মে ২০২১। সংগ্রহের তারিখ ২২ নভেম্বর ২০২১।
গ্রাহক-প্রান্ত

পরিগণক জালিকাব্যবস্থা তথা কম্পিউটার নেটওয়ার্কিং ক্ষেত্রে গ্রাহক-প্রান্ত বা ক্লায়েন্ট-সাইড পরিভাষাটিকে একটি কম্পিউটার নেটওয়ার্কে গ্রাহক-সেবক (ক্লায়েন্ট-সার্ভার) সম্পর্কে গ্রাহক বা ক্লায়েন্ট দ্বারা সঞ্চালিত হয় এরকম কর্মকাণ্ডকে চরিত্রায়িত করতে ব্যবহার করা হয়। সাধারণত গ্রাহক বা ক্লায়েন্ট হল একটি কম্পিউটার অ্যাপ্লিকেশন, যেমন একটি ওয়েব ব্রাউজার, যা একটি ব্যবহারকারীর স্থানীয় কম্পিউটার বা ওয়ার্কস্টেশনে সঞ্চালিত হয় এবং প্রয়োজন হলে একটি সার্ভারের সাথে সংযোগ স্থাপন করে। অপারেশনগুলি ক্লায়েন্ট-সাইডে সঞ্চালিত হতে পারে কারণ তাদের যে সমস্থ তথ্য বা কার্যকারিতা ব্যবহার করা প্রয়োজন তা ক্লায়েন্টের দিকে পাওয়া যায় কিন্তু সার্ভারের দিকে নয়। ক্লায়েন্ট-সাইডে পাওয়ার কারণ হল, ব্যবহারকারীদের অপারেশনগুলিকে পর্যবেক্ষণ করতে হয় বা ইনপুট প্রদান করা প্রয়োজন হয়। সার্ভার-সাইডে না পাওয়ার কারণ হল সময়মত সার্ভারের সব ক্লায়েন্টদের, যাদের কাছে এটি পরিবেশন করে, অপারেশন সঞ্চালন করার প্রক্রিয়াকরণ ক্ষমতার অভাব রয়েছে। উপরন্তু, নেটওয়ার্কের দিয়ে তথ্য না পাঠিয়ে যদি অপারেশন ক্লায়েন্ট দ্বারা সঞ্চালিত হয়, তখন অপারেশনের জন্য কম সময় লাগে, কম ব্যান্ডউইথ ব্যবহার হয়, এবং নিরাপত্তার ঝুঁকি কমে যায়। যখন সার্ভার সাধারণভাবে ব্যবহৃত পদ্ধতিতে তথ্য সরবরাহ করে, উদাহরণস্বরূপ এইচটিপি (ইংরেজি ভাষায়: HTTP) বা এফটিপি (ইংরেজি ভাষায়: FTP) প্রোটোকলগুলির অনুযায়ী পাঠায়, তখন ব্যবহারকারীরা তাদের অনেকগুলি ক্লায়েন্ট সার্ভার-সাইড অপারেশনের মধ্যে একটি বেছে নিতে পারে এবং ক্লায়েন্টেকে ফেরত পাঠায়। তখন ক্লায়েন্ট তথ্য বিশ্লেষণ করে (একটি ক্লায়েন্ট প্রান্ত অপারেশন), এবং বিশ্লেষণ সম্পন্ন হলে সার্ভারে তার ফলাফলগুলি প্রেরণ করে। দৃষ্টান্ত ভাষাসমূহ: জাভাস্ক্রিপ্ট (সর্বাধিক প্রচলিত) এইচটিএমএল সিএসএস সেবক-প্রান্ত (Server-side) গ্রাহক-প্রান্ত পূর্বাভাস (Client-side prediction) "What are the differences between server-side and client-side programming?"। softwareengineering.stackexchange.com। সংগ্রহের তারিখ ২০১৬-১২-১৩।  টেমপ্লেট:Network-software-stub
মেরি কার্পেন্টার

মেরি কার্পেন্টার (৩ এপ্রিল, ১৮০৭ - ১৪ জুন, ১৮৭৭) একজন ভারতপ্রেমিক মহিলা শিক্ষাব্রতী ও সমাজসংস্কারক। স্ত্রী শিক্ষার উন্নতিকল্পে ও কারাসংস্কার আন্দোলনে তিনি অগ্রণী ছিলেন। মেরি কার্পেন্টার ইংল্যান্ডের এক্সিটারে জন্ম গ্রহণ করেন। তার পিতার নাম ল্যান্ট কার্পেন্টার। তিনি একেশ্বরবাদী যাজক ছিলেন। পিতার কাছে মেরি মানবসেবার আদর্শে দীক্ষা নেন। ইংল্যান্ডে নিরাশ্রয় শিশু ও অপরাধপ্রবণ শিশুদের সংশোধনের উদ্দেশ্যে একাধিক বিদ্যালয় স্থাপন করেছিলেন। ব্রিস্টল ওয়ার্কিং এন্ড ভিসিটিং সোসাইটি'র সম্পাদক ছিলেন ২০ বছরের অধিক সময়। ১৮৩৩ খ্রিষ্টাব্দে পিতৃবন্ধু রামমোহন রায়ের সাথে পরিচয় হলে স্ব-ইচ্ছায় তিনি ভারতে আসেন। ভারতের সংস্কৃতি ও সমাজ সম্পর্কে তার বিশেষ শ্রদ্ধা ছিল। ভারতে স্ত্রী শিক্ষার উন্নতিতে তার অবদান আছে। মোট চারবার তিনি ভারতে আসেন। সমাজসেবী শ্রীমতি রাজকুমারী বন্দ্যোপাধ্যায় তার প্রেরণায় নারীশিক্ষার কাজে যোগ দেন। ব্রাহ্মসমাজের অপর নেতা কেশবচন্দ্র সেনের সাথে তার যোগাযোগ হয়। মহিলা বিদ্যালয়, অপরাধপ্রবণতা সংশোধনের বিদ্যালয় ইত্যাদি স্থাপনা, কারাগার পরিদর্শনমূলক কাজে অগ্রণী ছিলেন তিনি। ১৯৬৭ সালে তার চেষ্টায় 'বেঙ্গল সোসাল সায়েন্স এসোসিয়েশন' তৈরী হয়। ব্রিস্টলে 'ন্যাশনাল ইনডিয়ান এসোসিয়েশন' (১৮৭০) প্রতিষ্টাতেও তার অবদান ছিল। ইংরেজ রাজপুরুষ ও বিশিষ্ট ভারতীয়দের সাথে তার পরিচয় হয়। বিদ্যালয় নির্মাণ ও কারাসংস্কারের সাথে যুক্ত হয়ে সারা ভারত পরিদর্শন করেন তিনি। লাস্ট ডেইজ ইংল্যান্ড অফ দি রাজা রামমোহন রায় সিক্স মান্থস ইন ইন্ডিয়া আওয়ার কনভিক্টস মেমোয়ার অফ জোসেফ টুকারম্যান মর্নিং এন্ড ইভনিং মেডিটেশনস ইংল্যান্ডের ব্রিস্টল শহরে ১৪ জুন ১৮৭৭ সালে তিনি মারা যান। Fawcett, Millicent Garrett (১৮৮৬)। Some Eminent Women of Our Times : Short Biographical Sketches.। London: Macmillan। পৃষ্ঠা ১২।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪২৫।  "Juvenile Delinquents: Their Condition and Treatment' by Mary Carpenter"। thetcj.org। ১ নভেম্বর ২০০৮। ২১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১ মে ২০১৭।
হো রাজবংশের দূর্গ

হো রাজবংশের দুর্গ (ভিয়েতনামী: Thành nhà Hồ; তাই দো বা তাই গিয়াই দুর্গ নামেও প্রচলিত) ভিয়েতনামে অবস্থিত হো রাজবংশ (১৪০০ - ১৪০৭) দ্বারা নির্মিত একটি দুর্গ। ভিয়েতনামের উত্তর মধ্য উপকূলবর্তী অঞ্চলের থানহ হোয়া প্রদেশের ভিন লক জেলার তাই গিয়াইতে এটি অবস্থিত। এটি আকারে আয়তক্ষেত্রাকার। এর উত্তর-দক্ষিণ দিক লম্বায় ৮৭০.৫ মিটার (২৮৫৬ ফিট) ও পূর্ব-পশ্চিম দিক ৮৮৩.৫ মিটার (২৮৯৯ ফিট)। এর চারটি দরজা আছে। দক্ষিণে সামনের দরজা, উত্তরে পিছনের, পূর্বে বাম ও পশ্চিমে ডান দরজা। দক্ষিণের প্রধান দরজাটি ৯.৫ মিটার (৩১ ফিট) উচু ও ১৫.১৭ মিটার (৪৯.৮ ফিট) চওড়া। দুর্গটি পাথরের চাঁই দিয়ে বানানো যার একেটির মাপ গড়ে ২ x ১ x ০.৭ মিটার (৬.৬ x ৩.৩ x ২.৩ ফিট)। দরজাগুলি ছাড়া দুর্গটি বেশিরভাগই ধ্বংসপ্রাপ্ত। জুন ২৭ ২০১১ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়। হো রাজবংশের দুর্গ দক্ষিণ দরজা উত্তর দরজা পূর্ব দরজা একটি পাথরের কামানের গোলা যা এখানে পাওয়া যায় http://whc.unesco.org/en/list/1358
শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার

শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন নাট্যকারদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়। গাঢ় বর্ণ বিজয়ী নির্দেশ করে। ৩ বার নুরুল আলম আতিক ২ বার গিয়াসউদ্দিন সেলিম মাসুম রেজা শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার "কিছু টুকিটাকি..."। দৈনিক প্রথম আলো। ৭ মে ২০১৫। সংগ্রহের তারিখ ৩০ এপ্রিল ২০১৭।  "কে কতটা এগিয়ে..."। দৈনিক প্রথম আলো। ৭ মে ২০১৫। সংগ্রহের তারিখ ৩০ এপ্রিল ২০১৭।  "Meril-Prothom Alo Award handed over"। দ্য ডেইলি স্টার। ২২ মে ২০০৯। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৭।  "Meril-Prothom Alo awards for 2005 given"। দ্য ডেইলি স্টার। ১৩ মে ২০০৯। ১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৭।  "Meril-Prothom Alo Award ceremony held"। দ্য ডেইলি স্টার। ১১ এপ্রিল ২০০৯। সংগ্রহের তারিখ ৩০ এপ্রিল ২০১৭।  Alom, Zahangir (১১ এপ্রিল ২০১০)। "Meril Prothom Alo Awards"। দ্য ডেইলি স্টার। সংগ্রহের তারিখ ৩০ এপ্রিল ২০১৭।  আলম, জাহাঙ্গীর (৭ সেপ্টেম্বর ২০১৪)। "Constellation of stars"। ঢাকা মিরর। সংগ্রহের তারিখ ৩০ এপ্রিল ২০১৭।  "এক নজরে মেরিল-প্রথম আলো পুরস্কার ২০১৩"। দৈনিক প্রথম আলো। ২৬ এপ্রিল ২০১৪। সংগ্রহের তারিখ ৩০ এপ্রিল ২০১৭।  "Meril Prothom Alo Awards Gala Night"। দৈনিক প্রথম আলো। ৯ মে ২০১৫। ১০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৭।  "মেরিল–প্রথম আলো সমালোচক পুরস্কার ২০১৪"। দৈনিক প্রথম আলো। ৩০ এপ্রিল ২০১৫। সংগ্রহের তারিখ ২ জুন ২০২০।  "মেরিল-প্রথম আলো পুরস্কার পেলেন যাঁরা"। দৈনিক প্রথম আলো। ২৯ এপ্রিল ২০১৬। সংগ্রহের তারিখ ৩০ এপ্রিল ২০১৭।  "মেরিল-প্রথম আলো পুরস্কার ২০১৬: সেরা নাট্যকারের পুরস্কার সারওয়ার রেজা জিমির হাতে"। দৈনিক প্রথম আলো। ২১ এপ্রিল ২০১৬। সংগ্রহের তারিখ ৩০ এপ্রিল ২০১৭।  "টিভি নাটকে সমালোচক পুরস্কার পেলেন যাঁরা"। দৈনিক প্রথম আলো। ৩০ মার্চ ২০১৮। সংগ্রহের তারিখ ২ এপ্রিল ২০১৮।  "সমালোচকদের রায়ে সেরা তিন পেল 'পাতা ঝরার দিন'"। দৈনিক প্রথম আলো। ২৬ এপ্রিল ২০১৯। ৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৯।